Legal Document

Category: 331

Text:
1. ΚΑΝΟΝΙΣΤΙΚΟΝ ΔΙΑΤΑΓΜΑ της 5/14 Ιουλ. 1943 (ΦΕΚ Α΄ 206) Περί ιδρύσεως Ταμείου Επικουρικής Ασφαλίσεως Υπαλλήλων Αυτονόμου Οργανισμού Καπνού κλπ. Έχοντες υπ’ όψει το άρθρ. 7 του Ν.Δ. 912 «περί τροποποιήσεως και συμπληρώσεως διατάξεών τινων της Ασφαλιστικής Νομοθεσίας», αποφασίζομεν και διατάσσομεν: Άρθρ.1.-«Το παρά τω διαλυθέντι Ταμείω Προνοίας Προσωπικού Γραφείων Προστασίας Καπνού, συσταθέν Ταμείον επικουρικής Ασφαλίσεως, αποτελεί ίδιον και αυτοτελές Νομικόν Πρόσωπον Δημοσίου Δικαίου, εδρεύον εν Αθήναις και υπαγόμενον υπό την εποπτείαν και τον έλεγχον του Υπουργείου Εργασίας υπό τον τίτλον ταμείον Επικουρικής Ασφαλίσεως Υπαλλήλων Εθνικού Οργανισμού Καπνού». Το άρθρ. 1 αντικατεστάθη ως άνω δια της υπ’ αριθ. 6050/Σ. 41 της 31 Μαρτ./20 Απρ. 1961 (ΦΕΚ Β΄ 120) αποφ. Υπ. Εργασίας. Άρθρ.2.-«1.Σκοπός του ταμείου επικουρικής Ασφαλίσεως είναι η χορήγησις περιοδικών παροχών εις τα παρ’ αυτώ ασφαλιζόμενα πρόσωπα εις περίπτωσιν αναπηρίας και γήρατος, ως και εις τα μέλη της οικογενείας αυτών εν περιπτώσει θανάτου του προστάτου αυτών ησφαλισμένου ή συνταξιούχου. 2.Εις το Ταμείον τούτο ασφαλίζονται υποχρεωτικώς άπαντες οι υπάλληλοι και υπηρέται (μόνιμοι) και επί συμβάσει, του Εθνικού Οργανισμού Καπνού και των παρ’ αυτού εξαρτωμένων υπηρεσιών οι συνδεόμενοι δια σχέσεως εργασίας Δημοσίου Δικαίου. 3.Οι μέχρι της διαλύσεως του Ταμείου Προνοίας Προσωπικού Αυτ. Οργανισμού Ελλην. Καπνού και Γραφείων Προστασίας Ελλην. Καπνού ησφαλισμένοι εις αυτό θεωρούνται αυτοδικαίως ησφαλισμένοι και εις το Ταμείον Επικουρικής Ασφαλίσεως Υπαλλήλων Εθνικού Οργανισμού Καπνού». Το άρθρ. 2 αντικατεστάθη ως άνω δια της υπ’ αριθ. 6050/Σ. 41 της 31 Μαρτ./20 Απρ. 1961 (ΦΕΚ Β΄ 120) αποφ. Υπ. Εργασίας. Άρθρ.3.-1.Πόροι του Ταμείου είναι: α.Μηνιαία εισφορά του ασφαλισμένου, η οποία ορίζεται σε ποσοστό 4% επί του βασικού μισθού, των επιδομάτων χρόνου υπηρεσίας και οικογενειακών βαρών, και των ποσών της Αυτόματης τιμαριθμικής Αναπροσαρμογής. β)Ισόποση, ως άνω, εισφορά του Εθνικού Οργανισμού Καπνού. «γ)Η κράτηση των αποδοχών του πρώτου μήνα των νεοδιορισθέντων καταβαλλομένη σε 12 ισόποσες μηνιαίες δόσεις». Η περίπτ. γ΄ αντικαταστάθηκε ως άνω από το άρθρ. 5 Π.Δ. 54/15 Φεβρ. - 4 Μαρτ. 1991 (ΦΕΚ Α΄ 26), του οποίου η ισχύς σύμφωνα με το άρθρ. 6 αυτού αρχίζει από την πρώτη του επόμενου μήνα από τη δημοσίευσή του στην Εφημερίδα της Κυβερνήσεως. δ)Εφ’ άπαξ εισφορά ίση με το 1/25 του βασικού μισθού του 28ου μισθολογικού κλιμακίου που καταβάλλεται από κάθε ασφαλισμένο για την ασφαλιστική αναγνώριση του γάμου του. ε)Οι τόκοι των κεφαλαίων και οι κάθε φύσεως πρόσοδοι από την περιουσία του Ταμείου. στ)Κάθε πρόσοδος που προέρχεται από δωρεά ή χαριστική αιτία. Η παρ. 1 αντικαταστάθηκε ως άνω από το άρθρ. 1 Π.Δ. 16/7-15 Ιαν. 1988 (ΦΕΚ Α΄ 7).  «ζ)Κάθε πρόσοδος προερχόμενη από τον Εθνικό Οργανισμό Καπνού ή από άλλη πηγή σαν πόρος έκτακτος ή μόνιμος για την ενίσχυση του Οικονομικών του Τ.Ε.Α.Υ./Ε.Ο.Κ». Η περίπτ. ζ΄ προστέθηκε από το άρθρ. 5 Π.Δ. 54/15 Φεβρ. - 4 Μαρτ. 1991 (ΦΕΚ Α΄ 26), του οποίου η ισχύς σύμφωνα με το άρθρ. 6 αυτού αρχίζει από την πρώτη του επόμενου μήνα από τη δημοσίευσή του στην Εφημερίδα της Κυβερνήσεως. (Αντί για τη σελ. 1919(γ) Σελ. 1919(δ) Τεύχος 1327 Σελ. 85 Ταμείο Επικ.Ασφαλίσεως Υπαλλήλων Εθνικού Οργανισμού Καπνού 39.Ο.ζ.1 Με την παρ. 2 άρθρ. 3 Νόμ. 1697/27-28 Απρ. 1987 (ΦΕΚ Α΄ 57) (διόρθ. σφαλμ. στο ΦΕΚ Α΄ 94/16 Ιουν. 1987) (Τόμ. 16, σελ. 50,274) ορίστηκε ότι: «Η εργοδοτική εισφορά του Ε. Ο. Κ. και η εισφορά των ασφαλισμένων στο Ταμείο Επικουρικής Ασφάλισης Υπαλλήλων Εθνικού Οργανισμού Καπνού, που προβλέπονται αντίστοιχα από τις διατάξεις του άρθρ. 3 του από 5.7.1943 δ/τος (ΦΕΚ 206) και της απόφ. 56847/Σ. 510/25.9.1965 του Υπουργού Εργασίας (ΦΕΚ 652) καθορίζονται σε ποσοστό 4%». «2.Τα χρεώγραφα του Ταμείου καταθέτονται σε μία ή περισσότερες αναγνωρισμένες κατά προτίμηση Ελληνικές Τράπεζες που θα ορίσει το Διοικητικό Συμβούλιο του Ταμείου». Η παρ. 2 τροποποιήθηκε ως άνω από την παρ. 1 άρθρου μόνον Π.Δ. 19/16-28 Ιαν. 1987 (ΦΕΚ Α΄ 5). 3.Η πάσης φύσεως υπηρεσία του Ταμείου διεξάγεται παρ. ενός διαχειριστού, οριζομένου παρά του Διοικητικού Συμβουλίου του Εθνικού Οργανισμού Καπνού εκ των μονίμων υπαλλήλων τούτου κατόπιν αιτήσεως του Διοικητικού Συμβουλίου του Ταμείου. Επιταγαί ή πάσης φύσεως εντολαί δι’ ων ενεργούνται αναλήψεις υπογράφονται παρά του Προέδρου ή του νομίμου αυτού αναπληρωτού και του Διαχειριστού. 4.Δια την διενέργειαν των μικροδαπανών του Ταμείου διατίθενται αποφάσει του Διοικητικού Συμβουλίου εις τον εκτελούντα την ταμειακήν υπηρεσίαν, επί αποδόσει λογ/σμού μέχρι 3.000 δραχμών δυναμένου του ποσού τούτου ν’ ανανεούται άμα τη εξαντλήσει». Τα άρθρ. 3 αντικατεστάσθη ως άνω δια της υπ’ αριθ. 6050/Σ. 41 της 31 Μαρτ. /20 Απρ. 1961 (ΦΕΚ Β΄ 120) αποφ. Υπ. Εργασίας. Άρθρ.3α.-«1.Το Ταμείον διοικείται υπό επταμελούς Δ.Σ. αποτελουμένου: α)Εκ του Προέδρου β)εξ ενός (1) υπαλλήλου του Υπουργείου Εργασίας γ)εξ ενός (1) μέλους εκ της τάξεως των εργοδοτών δ)Εκ 2 μελών εκ της τάξεως των ησφαλισμένων ε)εξ ενός (1) μέλους εκ της τάξεως των συνταξιούχων ς)εξ ενός προσώπου έχοντος πείραν εις τα θέματα της Κοινων. Πολιτικής. 2.Ο Πρόεδρος μετά του αναπληρωτού του ως μέλους ορίζεται εκ προσώπων εχόντων ειδίκευσιν εις τα θέματα της Κοινωνικής Πολιτικής ή γενικωτέραν δράσιν εις τον τομέα τούτον. Σελ. 1920(δ) Τεύχος 1327 Σελ. 86 Αποκλείεται ο διορισμός ως Προέδρου του Δ.Σ. προσώπου έχοντος την ιδιότητα του Προέδρου του Δ.Σ. ετέρου Οργανισμού Κοινωνικής Πολιτικής, υπαλλήλων Ν. Π. Δ. Δ. υπαγομένων υπό τον έλεγχον και την εποπτείαν του Υπουργείου Εργασίας και δημοσίων υπαλλήλων εν γένει. 3.Άπαντα τα μέλη του Συμβουλίου και ο Πρόεδρος αυτού διορίζονται μετ’ ισαρίθμων αναπληρωτών αυτών εχόντων τας ιδιότητας των αναπληρουμένων δι’ αποφάσεως του Υπουργού εργασίας δημοσιευομένης εις την Εφημερίδα της Κυβερνήσεως επί τριετεί θητεία. Τα εξ ησφαλισμένων μέλη και οι αναπληρωταί τούτων λαμβάνονται εκ πίνακος περιλαμβάνοντος διπλάσιον αριθμόν υποψηφίων (τακτικών και αναπληρωματικών) υποβαλλομένων είτε παρά της Γ. Σ. Ε. Ε. είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων εκπροσωπευτικών κατά Κλάδον Οργανώσεων των παρά τω Ταμείω ησφαλισμένων εντός 10 ημερών αφ’ ης ζητηθή παρά του Υπουργού Εργασίας. Το εξ εργοδοτών μέλος και ο αναπληρωτής τούτου λαμβάνεται εκ πίνακος υποβαλλομένου εντός της άνω προθεσμίας υπό της Ενώσεως Γραφ. Προστασίας Ελληνικού Καπνού και περιλαμβάνοντος διπλάσιον αριθμόν διοριστέου μέλους (τακτικού και αναπληρωματικού). Η επιλογή των οικείων οργανώσεων αίτινες θα υποδείξουν κατά τ’ ανωτέρω του εκπροσώπους των, απόκειται εις την ελευθέραν κρίσιν τουΥπουργού της Εργασίας, δυναμένου ν’ απευθυνθή εις μίαν ή πλείονας εξ αυτών. Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των ησφαλισμένων και εργοδοτών κατά την κρίσιν του». Αι παρ. 1-3 ετροποποιήθησαν ως άνω δια της υπ’ αριθ. 71057 της 8/18 Αυγ. 1964 (ΦΕΚ Β΄ 328) αποφ. Υπ. Εργασίας. 4.Το Διοικητικόν Συμβούλιον του Ταμείου εκλέγει εις την πρώτην αυτού συνεδρίασιν, καθ’ εκάστην νέαν συγκρότησίν του μεταξύ των υπό στοιχ. δ΄ της παρ. 1 μελών του ένα Αντιπρόεδρον δια μυστικής ψηφοφορίας των παρόντων μελών αυτού. Ο Αντιπρόεδρος διατηρεί το αξίωμα αυτού εφ’ όσον διατηρεί την ιδιότητα του μέλους. Εν περιπτώσει εκπτώσεως, θανάτου ή οπωσδήποτε αποχωρήσεως εκ του Συμβουλίου του Αντιπροέδρου αυτού, ενεργείται νέα εκλογή δια τον υπόλοιπον χρόνον της θητείας του εκπεσόντος, αποβιώσαντος ή αποχωρήσαντος Αντιπροέδρου. Το Ταμείον εκπροσωπεί ο Πρόεδρος, τούτου δε απόντος ή κωλυομένου ή δι’ οιονδήποτε λόγον μη ασκούντος τα καθήκοντά του, τον αναπληροί εν παντί ο Αντιπρόεδρος. Εις την περίπτωσιν αυτήν άπασαι αι αρμοδιότητες ασκούνται παρά του Αντιπροέδρου. 5.Τα εις αντικατάστασιν εκπιπτόντων, αποβιούντων ή οπωσδήποτε αποχωρούντων διοριζόμενα μέλη, διορίζονται δια τον υπόλοιπον χρόνον της θητείας των εκπεσόντων, αποβιωσάντων ή αποχωρησάντων μελών. Εν περιπτώσει λήξεως της θητείας των μελών του Διοικητικού Συμβουλίου αύτη παρατείνεται αυτοδικαίως μέχρι του διορισμού των νέων μελών, ουχί όμως πάντως πέραν του τριμήνου από της λήξεώς της. 39.Ο.ζ.1 Ταμείο Επικ.Ασφαλίσεως Υπαλλήλων Εθνικού Οργανισμού Καπνού 6.Εις τας συνεδριάσεις του Διοικητικού Συμβουλίου του Ταμείου και των παρ’ αυτώ λειτουργουσών Επιτροπών, παρίσταται άνευ ψήφου Κυβερνητικός Επίτροπος. Ο Κυβερνητικός Επίτροπος δικαιούται να λαμβάνη τον λόγον επί παντός θέματος, να υποβάλη προτάσεις και να ζητή εντός 48 ωρών από της λήψεώς της την αναστολήν εκτελέσεως πάσης αποφάσεως του Διοικητικού Συμβουλίου ή των ανωτέρω Επιτροπών ην ήθελε κρίνη ως αντικειμένην προς τας διατάξεις κειμένων νόμων, Δ/των και Υπουργικών αποφάσεων, των διεπουσών την λειτουργίαν του Ταμείου. Επί διαφωνίας του Κυβερνητικού Επιτρόπου προς απόφασιν Επιτροπής, αποφαίνεται κατά πρώτον βαθμόν το Διοικητικόν Συμβούλιον του Ταμείου, του Επιτρόπου δυναμένου να επιμείνη επί της διαφωνίας του, εφ’ όσον το Διοικητικόν Συμβούλιον ήθελεν συμφωνήση προς την απόφασιν της Επιτροπής. Αι αποφάσεις του Διοικητικού Συμβουλίου, ων εζητήθη η αναστολή εκτελέσεως παρά του Κυβερνητικού Επιτρόπου δεν εκτελούνται μέχρις ου, επί τη αιτήσει του Διοικητικού Συμβουλίου υποβαλλομένη υπό του Προέδρου τούτου ή του Κυβερνητικού Επιτρόπου, άρει την διαφωνίαν απόφασις του Υπουργού Εργασίας, ήτις είναι υποχρεωτική δια το Ταμείον. Εις περίπτωσιν, καθ’ ην ο Υπουργός Εργασίας δεν ήθελεν κοινοποιήσει εις το Ταμείον την επί της διαφωνίας απόφασίν του εντός 15 ημερών από της λήψεως της σχετικής αιτήσεως του Κυβερνητικού Επιτρόπου ή του Διοικητικού Συμβουλίου, τούτο δύναται να αποφασίση την εκτέλεσιν της εφ’ ης η διαφωνία αποφάσεως. Ο Κυβερνητικός Επίτροπος δύναται να αναστέλη εφ’ άπαξ μέχρι της επομένης συνεδριάσεως και την εκτέλεσιν οιασδήποτε αποφάσεως του Διοικητικού Συμβουλίου, δι’ ην ήθελε διατυπώσει ητιολογημένας επιφυλάξεις αναφερομένας εις ουσιώδη συμφέροντα του Ταμείου ή εις γενικώτερα κρατικά συμφέροντα. Εν τη περιπτώσει ταύτη το Διοικητικόν Συμβούλιον του Ταμείου δύναται εις επομένην αυτού συνεδρίασιν δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της ανασταλείσης αποφάσεως και διαφωνούντος του Κυβερνητικού Επιτρόπου. Ο Κυβερνητικός Επίτροπος δύναται να αναστέλλη δια τους αυτούς λόγους και αποφάσεις των Επιτροπών, της διαφωνίας επιλυομένης, εν τη περιπτώσει ταύτη υπό του Διοικητικού Συμβουλίου του Ταμείου, όπερ δύναται δια της πλειοψηφίας των δύο τρίτων τουλάχιστον των μελών του να διατάξη την εκτέλεσιν της αποφάσεως και διαφωνούντος του Κυβερνητικού Επιτρόπου. Ο Κυβερνητικός Επίτροπος και ο αναπληρωτής αυτού διορίζονται δια πράξεως του Υπουργού Εργασίας εκ των παρά τω Υπουργείω Εργασίας υπηρετούντων επί βαθμώ Τμηματάρχου β΄ τάξεως και άνω υπαλλήλων αυτού, καλείται δε πάντοτε επί ποινή ακυρότητος της συνεδριάσεως εις πάσας τας συνεδριάσεις του Διοικητικού Συμβουλίου και των παρά τω Ταμείω λειτουργουσών Επιτροπών. Η θητεία του ούτω διοριζομένου Κυβερνητικού Επιτρόπου και του αναπληρωτού του είναι η αυτή με την των μελών του Διοικητικού Συμβουλίου. 7.Χρέη Γραμματέως του Διοικητικού Συμβουλίου του Ταμείου εκτελεί είς εκ των υπαλλήλων του Υπουργείου Εργασίας, οριζόμενος μετά του αναπληρωτού του δια πράξεως του Υπουργού Εργασίας. 8.Το Διοικητικόν Συμβούλιον διοικεί το Ταμείον κατά τας διατάξεις του παρόντος κανονισμού, διαχειρίζεται την περιουσίαν αυτού και ειδικώτερον: α)Επιμελείται της κανονικής εισπράξεως των πόρων του Ταμείου. β)Αποφασίζει περί της επενδύσεως των κεφαλαίων του Ταμείου, τηρουμένων των εκ των εκάστοτε ισχυουσών διατάξεων όρων και περιορισμών εις αστικά ακίνητα ή μετοχάς των Τραπεζών Ελλάδος, Εθνικής, Κτηματικής ομολογίας Δημ. Επιχειρ.Ηλεκτρισμού και χρηματόγραφα του Δημοσίου. Δια την τοιαύτην αγοράν απαιτείται: 1)Απόφασις του Διοικητικού Συμβουλίου, λαμβανομένης δι’ απολύτου πλειοψηφίας του όλου αριθμού των μελών αυτού. 2)Εκτίμησις του ακινήτου ενεργουμένη, παρά τριμελούς επιτροπής αποτελουμένης εξ ενός Τεχνικού της Κτηματικής Τραπέζης, εκ του Οικονομικού Εφόρου και εξ ενός μηχανικού του Υπουργείου Συγκοινωνιών και Δημοσίων Έργων. 3)Έγκρισις του Υπουργείου Εργασίας. «γ)Αποφασίζει δια την τοποθέτησιν μέρους των διαθεσίμων κεφαλαίων του Ταμείου είτε εις βραχυπρόθεσμα προσωπικά δάνεια εις ησφαλισμένους, είτε εις οικοδομικά δάνεια προς ησφαλισμένους ή βοηθηματούχους καθοριζομένου του ύψους του διαθεσίμου δια τον σκοπόν τούτον συνολικού ποσού εις την αρχήν εκάστου έτους, κατά τα κατωτέρω οριζόμενα: «γα.Σε εξαιρετικές περιπτώσεις, όπως είναι θάνατος, γάμος, τοκετός, σοβαρή ασθένεια κλπ. το Δ.Σ. του Ταμείου δύναται με απόφασή του που εγκρίνεται από τον Υπουργό Υγείας, Πρόνοιας και Κοιν. Ασφαλίσεων να χορηγεί στους ασφαλισμένους του, σε όσους έχουν ασφάλιση στο Ταμείο πλέον των 2 ετών, τοκοχρεωλυτικό δάνειο μέχρι δραχμ. 80.000 σύμφωνα με τις αποφάσεις που ισχύουν κάθε φορά της Επιτροπής Νομισματικών και Πιστωτικών θεμάτων της Τράπεζας Ελλάδος. Το ύψος του δανείου σε καμμιά περίπτωση δεν υπερβαίνει το ποσό του συνόλου των ασφαλιστικών εισφορών που έχει καταβάλλει στο Ταμείο ο ασφαλισμένος και οπωσδήποτε το ποσό των 80.000 δραχμ. Η εξόφληση του δανείου γίνεται σε μηνιαίες  τοκοχρεωλυτικές δόσεις οι οποίες δεν μπορεί  να      είναι      περισσότερες      από     36,    με    το  (Αντί για τη σελ. 1921(α) Σελ. 1921(β) Τεύχος Θ42 Σελ. 103 Ταμείο Επικ.Ασφαλίσεως Υπαλλήλων Εθνικού Οργανισμού Καπνού 39.Ο.ζ.1 επιτόκιο που κάθε φορά ορίζει η Τράπεζα Ελλάδας και επί πλέον ασφάλιστρο 1%. Οι δόσεις παρακρατούνται από την αρμόδια υπηρεσία του ΕΟΚ από την μισθοδοσία του οφειλέτη ασφαλισμένου και αποδίδονται στο Ταμείο κάθε μήνα. Σε πολύ εξαιρετικές περιπτώσεις, η αξιολόγηση των οποίων γίνεται από το Δ.Σ. του Ταμείου, δάνειο μπορεί να χορηγηθεί και στους συνταξιούχους αυτού μέχρι 3 μηνιαίων συντάξεων που εξοφλείται με παρακράτηση των οφειλομένων δόσεων από τη μηνιαία σύνταξή τους, εφαρμοζομένων κατά τα λοιπά των αυτών όρων και περιορισμών που ισχύουν για τους εν ενεργεία ασφαλισμένους. Σε περίπτωση θανάτου του οφειλέτη συνταξιούχου, προ της εξόφλησης του δανείου του, το Ταμείο θα εισπράξει το ανεξόφλητο υπόλοιπο από τη σύνταξη των κληρονόμων και αν δεν υπάρχουν κληρονόμοι, δικαιούμενοι συντάξεων, το ανεξόφλητο υπόλοιπο βαρύνει το Ταμείο». Η περίπτ. γα΄ τροποποιήθηκε ως άνω από την παρ. 2 άρθρου μόνου Π.Δ. 19/16-28 Ιαν. 1987 (ΦΕΚ Α΄ 5). γβ)Εις τους ησφαλισμένους του Ταμείου τους έχοντας πλέον των 10 ετών πραγματικήν εν ασφαλίσει υπηρεσίαν υπό την ιδιότητα τακτικού υπαλλήλου και εις τους συνταξιούχους αυτού δύνανται τη αιτήσει των να χορηγώνται ενυπόθηκα δάνεια προς ανέγερσιν, επιδιόρθωσιν ή επέκτασιν των οικοδομών των ή αγοράν ακινήτου ή διαμερίσματος εντός εγκεκριμένου σχεδίου πόλεως εχούσης πληθυσμόν άνω των 10.000 κατοίκων και επί επιτοκίω ουχί κατώτερον των 6% εφ’ όσον είτε οι ίδιοι είτε αι σύζυγοι αυτών στερούνται ετέρας ιδιοκτήτου οικίας αξίας ανωτέρας των 50.000. Τα δάνεια χορηγούμενα επί πρώτη πάντοτε υποθήκη του ακινήτου δεν δύνανται να είναι ανώτερα κατά περίπτωσιν του 1/3 της αξίας του ακινήτου, ουδέποτε δε δύναται να υπερβώσιν το ποσόν των 90.000 δραχμών. Η εξόφλησις του δανείου λαμβάνει χώραν εντός 15 το πολύ ετών, δι’ εξαμηνιαίων ίσων τοκοχρεωλυτικών δόσεων καταβαλλομένων την 1ην Ιανουαρίου και 1ην Ιουλίου εκάστου έτους. Η χορήγησις του δανείου γίνεται επί τη βάσει των λεπτομερεστέρων όρων ους ήθελε τυχόν ορίσει το Δ.Σ. του Ταμείου». Το εδάφ. γ, γα και γβ προσετέθη δια της υπ’ αριθ. 56847/Σ. 510 της 25 Σεπτ./5 Οκτ. 1965 (ΦΕΚ Β΄ 652) αποφ. Υπ. Εργασίας τα δε εν συνεχεία εδάφια ηριθμήθησαν αντιστοίχως. δ)Αποφασίζει περί της εκποιήσεως, υποθηκεύσεως και ενεχυριάσεως των περιουσιακών στοιχείων του Ταμείου και συμβιβάζεται ή παραιτείται από δικαστικού αγώνος. ε)Αποφασίζει επί της απονομής των παροχών. ς)Εγκρίνει τον ετήσιον προϋπολογισμόν, απολογισμόν και ισολογισμόν του Ταμείου ως και τα μηνιαία τούτου ισοζύγια. Σελ. 1922(β) Τεύχος Θ42 Σελ. 104 ζ)Αποφασίζει και εισηγείται αρμοδίως την τροποποίησιν ή συμπλήρωσιν των διατάξεων του παρόντος. η)Συγκροτεί τακτικάς Επιτροπάς, ήτοι: 1)Προμηθειών, 2)Παραλαβών και 3)Ασφαλιστικήν Επιτροπήν προς μελέτην και εισήγησιν επί ειδικών θεμάτων. «θ.Η εκμίσθωση των ακινήτων του Ταμείου γίνεται σύμφωνα με τις διατάξεις του Π.Δ. 715/79 (ΦΕΚ 212/Α/10.9.1979)». Η περίπτ. θ΄ τροποποιήθηκε ως άνω από την παρ. 2 άρθρου μόνου Π.Δ. 19/16-28 Ιαν. 1987 (ΦΕΚ Α΄ 5). ι)Το Ταμείον δεν δεσμεύεται έναντι τρίτων ει μη μόνον δι’ αποφάσεως του Διοικητικού Συμβουλίου τούτου». Το άρθρ. 3α προσετέθη δια της υπ’ αριθ. 6050/Σ. 41 της 31 Μαρτ./20 Απρ. 1961 (ΦΕΚ Β΄ 120) αποφ. Υπ. Εργασίας. 39.Ο.ζ.1 Ταμείο Επικ.Ασφαλίσεως Υπαλλήλων Εθνικού Οργανισμού Καπνού Λειτουργία του Διοικ. Συμβουλίου Άρθρ.3β.-1)Το Διοικητικόν Συμβούλιον συνέρχεται προσκλήσει του Προέδρου εις συνεδρίασιν, οσάκις απαιτούσι τούτο αι ανάγκαι του Ταμείου, ή οσάκις ήθελον ζητήσει τούτο 2 τουλάχιστον μέλη. 2)Αι προσκλήσεις των συνεδριάσεων είναι έγγραφοι και αποστέλλονται 3 τουλάχιστον ημέρας προ της συγκλήσεως του Συμβουλίου και περιλαμβάνουσι ημέραν, ώραν και τόπον της συνεδριάσεως, ως και τα θέματα, της ημερησίας διατάξεως. Προκειμένου περί εκτάκτων συνεδριάσεων και επειγούσης φύσεως αι προσκλήσεις αποστέλλονται προ 24 τουλάχιστον ωρών. 3. «Το Δ.Σ. ευρίσκεται εν απαρτία παρόντων τουλάχιστον 5 μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων εν ισοψηφία νικώσης της ψήφου του Προέδρου. Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία. Εντός της υπό της παρ. 3 του άρθρ. 8 του Νόμ. 4346/64 οριζομένης προθεσμίας θέλουν διορισθή δι’ αποφάσεως του Υπουργού Εργασίας ο Πρόεδρος, ο Κυβερνητικός Επίτροπος, τα λοιπά μέλη του Δ.Σ. ως και ο Γραμματεύς μετά των αναπληρωτών των, συμφώνως προς τας διατάξεις της παρούσης και επί τη υπό ταύτης προβλεπομένη θητεία». Το εντός « » εδάφιον ετροποποιήθη ως άνω δια της υπ’ αριθ. 71057 της 8/18 Αυγ. 1964 (ΦΕΚ Β΄ 328) αποφ. Υπ. Εργασίας. Κατά την συνεδρίασιν του Διοικητικού Συμβουλίου παρίσταται ο διαχειριστής του Ταμείου, ως εισηγητής των συζητητέων θεμάτων, άνευ ψήφου. 4)Τα των αποζημιώσεων και εξόδων κινήσεως των διοικητικών και υπηρεσιακών οργάνων του Ταμείου καθορίζονται αναλόγως των εκάστοτε εκδιδομένων αποφάσεων του Υπουργείου Εργασίας. 5)Εις τας εκτός έδρας του Ταμείου μέλη τα μετέχοντα των συνεδριάσεων του Διοικητικού Συμβουλίου, καταβάλλονται παρά του Ταμείου τα κατά τας διατάξεις του Κανονισμού του Εθνικού Οργανισμού Καπνού καθιερούμενα οδοιπορικά έξοδα και αποζημιώσεις». Το άρθρ. 3β προσετέθη δια της υπ’ αριθ. 6050/Σ. 41 της 31 Μαρτ./20 Απρ. 1961 (ΦΕΚ Β΄ 120) αποφ. Υπ. Εργασίας. Άρθρ.4.-Δια καταστατικού του Ταμείου, όπερ θέλει εγκριθή εντός έτους από του πέρατος της εμπολέμου καταστάσεως κατά την διαδικασίαν του άρθρ. 59 του Α.Ν. της 11 Νοεμ. 1935, ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας, συμπληρώσεως και τροποποιήσεως διατάξεών τινων της ασφαλιστικής νομοθεσίας» θα ορισθούν αι χορηγητέαι ασφαλιστικαί παροχαί προς τους ησφαλισμένους και τους εκ τούτων έλκοντας δικαιώματα, και ο τρόπος της εξαγοράς της προϋπηρεσίας, ως και οι υπόχρεοι προς καταβολήν των ποσών της εξαγοράς. Άρθρ.5-13.(Προσωρινής ισχύος, αφορώντα την παροχήν βοηθημάτων κατά την εμπόλεμον κατάστασιν και επί έν έτος μετά την λήξιν αυτής. Ήδη ισχύει ο κατωτέρω Κανονισμός Παροχών).